作者：柳永
词牌/韵律：送征衣

paragraphs: 过韶阳。
璇枢电绕，华渚虹流，运应千载会昌。
罄寰宇、荐殊祥。
吾皇。
诞弥月，瑶图缵庆，玉叶腾芳。
并景贶、三灵眷祐，挺英哲、掩前王。
迂年年、嘉节清和，颁率土称觞。
无间要荒华夏，尽万里、走梯航。
彤庭舜张大乐，禹会群方。
鹓行。
望上国，山呼鳌抃，遥爇炉香。
竟就日、瞻云献寿，指南山、等无疆。
愿巍巍、宝历鸿基，齐天地遥长。